Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 1025

7. ÉVFOLYAM Célok – Annak a nyitottságnak a kialakítása, amely az irodalmi művek befogadásához szükséges. – Olyan eszközök használatának elsajátíttatása, melyek segítségével a tanulók el tudják különíteni a művészi és nem művészi szövegeket. – Az alapvető műfajok és szövegfajták jellegzetességeinek felismertetése. – A befogadás tapasztalatainak tudatosítása: a szaknyelvi eszköztár használata. – A hétköznapi és a művészi kommunikáció közti különbség megfigyelése. – Különböző szempontú szövegelemző műveletek egyre önállóbb elvégzése. – A szöveg megértést bizonyító hangos olvasás. – A célhoz és a kommunikációs helyzethez adekvát szövegalkotás, kifejezőképesség. – Olvasható, esztétikus, jó tempójú egyéni írásmód – irányított vázlat készítésekor is. – A memoriterek kifejező megjelenítése. – Az érdeklődés felkeltése a megjelölt művek értő befogadására. – A művekben megjelenő helyzetek, helyszínek, szereplők és cselekményelemek feldolgozása. – Ellentmondásos élethelyzetek, erkölcsi konfliktusok feltárása, megvitatása. – Ismerkedés a szatíra lehetőségeivel. – A valóság és a fikció viszonyának vizsgálata. – A jellemzés eszközeinek feltárása. – A művekben megjelenített erkölcsi kérdések, motivációk, magatartásformák felismerése és megértése. – A mesei elemek felismerése. – A szókincs fejlesztése. 2008/177. szám – A koncentrálóképesség, az emlékezet fejlesztése. – Az önismeret, az együttműködés fejlesztése. Az együttműködés kereteinek kialakítása. 1. A TÉMAKÖR CÍME Értelemig és tovább – bevezetés az irodalmi szövegek olvasásába AJÁNLOTT IDŐKERET: 3 HÉT KAPCSOLÓDÁS A NEMZETI ALAPTANTERVHEZ MAGYAR NYELV ÉS IRODALOM A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) – szövegértés, szövegalkotás az alábbi szövegtípusokban: közlő: elbeszélés, indoklás, bizonyítás stb., leíró: tárgy vagy személyleírás, meghatározás, jellemzés – az alsó hat évfolyamon megismert műfajok felismerése, a cselekmény újraírása az eredetitől eltérő nézőpontból ISMERETEK, TARTALMAK, FELADATOK – Művek: Trencsényi Borbála: Az értelemig és tovább című tankönyv szövegei: Dino Buzatti: Megszólítások, Kosztolányi Dezső: Aurelius, Arany János: Tetemre hívás, A tudós macskája, Weöres Sándor: Az éjszaka csodái, Lewis Caroll: A Gruffacsór, Örkény István: Leltár, Lázár Ervin: Költői verseny – Fogalmak: befogadás, művészi és hétköznapi szöveg, műnemek, műfajok, szövegfajták, az elbeszélői nézőpont, kompozíciós egység AJÁNLOTT TEVÉKENYSÉGEK Miért születtek a művészetek (közösségi és egyéni okok gyűjtése) – közös megbeszélés Milyen a művészet nélküli világ – Ma minden művészet (Lásd: konyha-...) – közös megbeszélés Artnoban jártam címmel önálló fogalmazás írása: egy művészet nélküli világban tett utazásról. Közös történetvázlat egy művész, hangszer vagy műalkotás születéséről, önálló fogalmazás majd felolvasás – csoportmunka majd egyéni fogalmazásírás. Mitől művészet a művészet: Lázár Ervin novellájának szerepekre bontott hangjátékszerű előadása (több elbeszélő és egy rendező is kell a szereplőkön kívül). A szöveg versre vonatkozó részeinek kiemelése, értelmezése – közös megbeszélés. Vita lefolytatása a „Mi a vers?” – kérdéskörében. Szócikk a versről egyéni versdefiníciók, diáklexikon szócikkének értelmezése – egyéni munka. Caroll művének „magyarra” fordítása, az eredeti mű beleérző előadása vagy illusztrációk készítése a versszakokhozjelenetekhez – választható egyéni feladat. A Gruffacsórhoz készült illusztrációk bemutatása, és a szöveg megfejtése – kiselőadás Mitől vált megfejthetővé a vers, milyen elemeiből lehet következtetni? – közös megvitatás. A szövegek közül melyik vers, milyen okai vannak, a nemverssé nyilvánításnak? (Trencsényi Borbála: Az értelemig és tovább című tankönyvből 5–6. oldal) – csoportmegbeszélés Slágerek, népdalok és irodalmi művek részleteiről eldönteni: művészi és nem művészi szövegek-e (ajánlott téma: szerelem, anya). A döntések megvitatása, érvekkel alátámasztása kis csoportban. A „hiány” megszüntetése mint a művészetértelmezés útja: A hiány szerepe: régies szavak, kihagyások: Arany: A tudós macskája – közös szövegértelmezés. Az ismeretlen szavak szótározása – csoportmunka. Az Arany-vers cselekményének összefoglalása a macska nézőpontjából – elbeszélés írása nézőpontváltással. A hiány megszüntetése kiegészítéssel: Kontextus teremtése Buzatti Megszólítások című művéhez: a részletekre bontott műhöz (két-három megszólításhoz) jelenetek írása, előadása kis csoportban, hogy az évfolyam együtt hozza létre a kiegészített művet. A néphit mint a hiány betöltője: Arany: Tetemre hívás – közös megbeszélés után a vers tartalmának összefoglalása 3 mondatban: a lány megőrülése milyen utalásokból derül ki. A korismeret mint a hiány betöltője: A Kosztolányi-novella alternatív befejezése a félig felolvasott mű alapján. Indokolni az elképzelést. A tényleges befejezést értelmezése, magyarázata. 2008/177. szám Weöres Sándor Az éjszaka csodái című művében elkülöníteni a képtelenségeket a költői képektől. Metaforaelemző megbeszélés, álomemlékek felidézése. Illusztrációk alkotása a Kaláka Együttes által megzenésített versre. A hiányfajták összegyűjtése, és a műalkotásban betöltött szerepük tisztázása – közös megbeszélés. Örkény István: Leltár című művéből krimi, elbeszélés írása. Az eredeti szöveg közös értelmezése. 2. A TÉMAKÖR CÍME Mitológia AJÁNLOTT IDŐKERET: 3 HÉT KAPCSOLÓDÁS A NEMZETI ALAPTANTERVHEZ MAGYAR NYELV ÉS IRODALOM A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) – szövegértés, szövegalkotás, visszatérő motívumok, azonosságok és különbségek felismerése, dramatizálás, előadás ISMERETEK, TARTALMAK, FELADATOK – Művek: mesék és mítoszok, mítoszok a világ keletkezéséről, történetek a Bibliából, – Fogalmak: mágikus és mitikus gondolkodásmód, mese és mítosz, motívum, toposz, cselekmény, világkép, bűn és bűnhődés, káosz és rend, félistenek, héroszok, AJÁNLOTT TEVÉKENYSÉGEK A mágikus világlátás – kiselőadás a történelmi tanulmányok alapján. A mágikus korszak bemutatása után: varázsszöveg írása, majd varázsszöveg dramatizált előadása csoportban. Egy-egy nép világteremtés-mítoszának feldolgozása kis csoportban: jelenetekre bontás, majd élőképes, képregényszerű vagy rajzos-képmutogatásos előadás. A bemutató alapján tartalmi vázlat írása a nézőknek – egyéni munka. A teremtésmítoszok állandó elemeinek kigyűjtése. A motívum, az archetipikus kép és a toposz fogalmának megértése – tanári magyarázat, közös megbeszélés. Toposzok, archetipikus képek gyűjtése saját olvasmányélményekből, képi ábrázolásuk – egyéni munka. Saját teremtésmítosz írása. A két bibliai teremtésmítosz táblázatos feldolgozása, összehasonlítása (ki, hogyan, miből, milyen sorrendben teremt, milyen az emberről alkotott kép) – csoportmunka. A feltárt különbségek magyarázata: történelmi-társadalmi okok – közös megbeszélés. Kosztolányi Dezső: Káin című művének megismerése: a parafrázis eszköztárának kiemelése – közös megbeszélés. Parafrázis írása a többi megismert ószövetségi történet valamelyikéből. Felolvasás kis csoportban, majd egy-egy kiválasztott alkotás a többiek előtt is elhangzik. A mese és mítosz különbségeinek feltárása a korábban szerzett tudás felidézésével – közös megbeszélés. A mese mitikus elemei – közös megbeszélés. Tündérszép Ilona meséje állóképekben előadva – a közönség felismeri a jelenetet, a mese az egész évfolyam állóképeiből áll össze. A legenda hozzávalóiról recept írása egy megismert legenda alapján. (Boldogasszony papucsa). A recept alapján legendaírás. A monda történelmi magva, mitikus és mágikus összetevői – ismeretfelidéző megbeszélés. Helynévmagyarázó monda írása. A most megismert fogalmakkal és definíciókkal párosítólánc a teljes évfolyamban: mindenki kap egy definíciót, és egy másik fogalom megnevezését. Ha elhangzik a „saját” fogalom definíciója jelentkezik, megnevezi, majd feladja feladványként a sajátját. 2008/177. szám 3. A TÉMAKÖR CÍME Görög mitológia AJÁNLOTT IDŐKERET: 3 HÉT KAPCSOLÓDÁS A NEMZETI ALAPTANTERVHEZ MAGYAR NYELV ÉS IRODALOM A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) – szövegértés, szövegalkotás, visszatérő motívumok, azonosságok és különbségek felismerése, dramatizálás, előadás ISMERETEK, TARTALMAK, FELADATOK – Művek: történetek a görög mitológiából – Fogalmak: mágikus és mitikus gondolkodásmód, mese és mítosz, motívum, toposz, cselekmény, világkép, bűn és bűnhődés, káosz és rend, félistenek, héroszok, AJÁNLOTT TEVÉKENYSÉGEK A görög mitológia: a teremtéstörténet elemzése a megismert módon – egyéni munka Családfa rajzolása az Olimposz lakóiról az attribútumaik képi ábrázolásával. Rajzos térkép készítése az Alvilágról a Hamilton-féle mitológia leírása alapján. Parafrázis egy hérosz történetéből: Orfeusz, Héraklész stb. A hexameter: az Odüsszeia kezdősorainak ritmizálása 4 soronként önálló munkában. Félig állat félig ember lényről készített hexameteres leírás (6 sor) – egyéni házi feladat. A trójai háború eseménytörténete: Cselekményelemek mozaikos összerakása: mindenki egyről ír 3–6 mondatot, és utánanéz az előzményeknek, egy „ravasz” kérdést fogalmaz meg az adott részről. A történet vázlatának közös rögzítése. Az Odüsszeia történetének vázlata: egy-egy cselekményelemet, helyszínt kap minden csoport, annak utánanéz, pár mondatban leírja, majd közösen sorba rendezzük, rögzítjük. Odüsszeusz jellemrajzának megírása a kalandok alapján: egyoldalas szöveg a kalandok megbeszélése után. Riport készítése Odüsszeusszal – egyéni munka. Oidipus, illetve Antigóné véd- és vádbeszédének megírása – csoportmegbeszélés alapján egyéni munka. Ellenzéki illetve hatalomhű újságban megjelentetett riport, tudósítás, hír, reklám – csoportban újság összeállítása. Antigoné tárgyalása – szerepjáték előre kiosztott szerepekkel (védő, ügyész, bíró, tanúk, esküdtszék). Kérdések Héraklészről – a történet végiggondolása után mindenki maga ír tízet, társával felváltva kérdezik egymástól – pármunka. Vetélkedő a görög mitológiából: események, hősök, jelképek, történeti adatok számon kérése. 4. A TÉMAKÖR CÍME Olvasmányok az elbeszélő irodalom köréből 1.: Kaland és utazás AJÁNLOTT IDŐKERET: 2 HÉT KAPCSOLÓDÁS A NEMZETI ALAPTANTERVHEZ MAGYAR NYELV ÉS IRODALOM A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) – szövegértés és szövegalkotás, a mögöttes jelentéstartalmak fölfedezése, a le nem írt, de a cselekményből kikövetkeztethető szövegrészletek megalkotása, vita, döntésjáték, jellemzés írása, elbeszélői hangnemek teremtése ISMERETEK, TARTALMAK, FELADATOK – Művek: Swift: Gulliver (1–2. könyv), Verne: Kétévi vakáció vagy egy XX. századi magyar kalandregény – Fogalmak: regény, kalandregény, utaztatóregény, narráció, nézőpont, jellemek és a jellemzés eszközei, történetvezetés, konfliktusok és megoldások, fikció 2008/177. szám AJÁNLOTT TEVÉKENYSÉGEK Swift életrajz és a korabeli Anglia leírása alapján – önálló szövegértelmezés. A szerző és elbeszélő több szempontú összehasonlítása (foglalkozás, vagyoni helyzet, hatalomhoz való viszony, műveltség, küzdelmek) – egyéni munka. Az elbeszélő szerepének tisztázása, fajtái – közös megbeszélés. Kijelölt szövegrészek szoros olvasása: Mesei leírás-politikai nyelvhasználat – csoportmunka kérdéssorral és előadás. Nézőpontok a műben – csoportmunka kérdéssorral és előadás. Eszményítés és irónia, (a császár leírása) – csoportmunka kérdéssorral és előadás. A lilliputi eskü szövegének megírása – csoportmunka kérdéssorral és előadás. A cirkusz és politika világának összehasonlítása – csoportmunka kérdéssorral és előadás. A lilliputi gyereknevelés és iskola – csoportmunka kérdéssorral és előadás. A méretmegváltozásból adódó nézőpontváltás bemutatása: hétköznapi használati tárgyak leírása lilliputi szemszögből – egyéni feladat, a rejtvény megfejtése közösen. A sajtóműfajok megismerése szakértői csoportokban: szakirodalom feldolgozása – csoportmunka kérdéssorral és előadás. A lilliputi élet bemutatása egy napilapon keresztül – újságszerkesztés csoportmunkában. Hajótörés játék: a tíz legfontosabb tárgy egyéni listája, majd kis csoportban konszenzusos döntés, irányított vita után évfolyamlista összeállítása. A kétévi vakáció értelmezése csoportokban: A sziget adta lehetőségek, a túlélés feltételei – csoportmunka kérdéssorral és előadás. A gyerekek jellemzése, a sziget társadalma – csoportmunka kérdéssorral és előadás. A főszereplők és konfliktusaik – csoportmunka kérdéssorral és előadás. A sejtetés: Jakab lelkiállapota – csoportmunka kérdéssorral és előadás. A cselekmény: a felfedezések, a záró fordulat: külső segítség – csoportmunka kérdéssorral és előadás. Új befejezés írása a Kétévi vakációhoz. A kalandregény konfliktusainak megbeszélése: egyéni megoldási utak megvitatása. A mai technikai eszközök történetváltoztató hatása – fantáziajáték. 5. A TÉMAKÖR CÍME Olvasmányok az elbeszélő irodalom köréből 2. Az anekdotától az anekdotikus regényig AJÁNLOTT IDŐKERET: 3 HÉT KAPCSOLÓDÁS A NEMZETI ALAPTANTERVHEZ MAGYAR NYELV ÉS IRODALOM A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) szövegértés, szövegalkotás, befejezésváltozatok írása, művek szereplőinek jellemzése egy másik szereplő nézőpontjából, a nyelvi archaizmusok szövegbe építése, a szövegben megformált magatartások kritikus értékelése ISMERETEK, TARTALMAK, FELADATOK – Művek: Mikszáth: A néhai bárány, A bágyi csoda, Szent Péter esernyője – Fogalmak: adoma, anekdota, humor, elbeszélés, hangnem, írói magatartás, elhallgatás, sejtetés, idill és tragikum, érték, nyelvi archaizmusok AJÁNLOTT TEVÉKENYSÉGEK A néhai bárány értelmezése: Tartalomösszegzés, a szereplők jellemzése, idegen szavak gyűjtése – egyéni munka. Az anekdotikus írásmód jellemzői: otthonosság, elszólások, szóbeli fordulatok, visszavont kijelentések, átképzeléses elbeszélés, jelenre váltás, szólás, közmondás használata – közös megbeszélés, szövegrészek kiemelése. Anekdotagyűjteményből választott szöveg előadása a megfelelő hangnemben – egyéni előadás. A humor eszköztárának feltárása: viccek mesélése, a működésük magyarázata – csoportmegbeszélés. Humorelméletek bemutatása, az elméletet igazoló viccek példájával – csoportmunkák kérdéssorral és előadások. 2008/177. szám Anekdota írása és előadása előre megadott csattanóval (pl. „Én azóta bizony nem iszom tejet!”) Novellaelemzés: a sejtetés eszköztárának kiemelése – csoportmunka kérdéssorral és előadás. Szerkezeti vázlat a novellákhoz – csoportmunka kérdéssorral és előadás. Mesei elemek gyűjtése, hatásuk megbeszélése – csoportmunka kérdéssorral és előadás. A fordulatok, a csattanó magyarázata: realitás, és misztikum – csoportmunka kérdéssorral és előadás. Nézőpontváltásos elbeszélés: a falu közösségének, világának bemutatása egy ott élő szemével láttatva – fogalmazás írása. A regény és a filmadaptáció összevetése szempontok alapján – közös megbeszélés. Vita a filmes adaptációkról. A Szent Péter esernyőjének értelmezése: Az időrend helyreállítása: kihagyás, sejtetés, kitérő – csoportmunka kérdéssorral és előadás. Anekdotikusság, beékelődő anekdoták, viszonylagosság, gúny – csoportmunka kérdéssorral és előadás. Legenda, előítélet, a közvélemény szerepe, illem – csoportmunka kérdéssorral és előadás. Idill és irónia: mesei elemek, véletlenek, lehetetlenségek, lélektani képtelenségek – csoportmunka kérdéssorral és előadás. Komikus szereplők – csoportmunka kérdéssorral és előadás. A késleltetés szerepe (minta: a vágtató hintótól Gyuri és Veronka első találkozásáig leírtak.): Egy hazaút leírása minél többféle kitérővel – egyéni munka. A regény végének átírása: lehetséges realista vagy ironikus befejezések alkotása, felolvasása. Idegen szavak és kifejezések gyűjtése, magyarázata. Az újonnan tanult kifejezések szövegbe illesztése. Szótárhasználat az idegen és régies kifejezésekhez – csoportmunka. Túlzásos jellemrajzok, karikatúrák készítése – egyéni munka. A TOVÁBBHALADÁS FELTÉTELEI – A művészi és nem művészi szöveg elkülönítése. – A műfajok, szövegfajták alapvető sajátosságainak felismerése. – Öt vers megtanulása. – Különböző teremtéstörténetek, illetve a görög mitológia fontosabb történeteinek ismerete. – A mese és mítosz lényegi elemeinek felismerése. – A tanulók képesek legyenek a mitikus gondolkodás elemeinek felismerésére. – Ismerjék a Biblia jelentőségét, néhány fontosabb történetét. – A megismert történeteket be tudják mutatni a művek fontos elemeinek megjelenítésével. – Tudják használni az adott műhöz kapcsolódó fontosabb fogalmakat, szakkifejezéseket. – Képesek legyenek egy kiválasztott szövegrészlet hű felidézésére. – Az olvasott művek legfontosabb ismérveinek megnevezése. – A helyzet, a helyszín, a szereplők, a cselekményelemek ismerete, az idő és eseményszerkezet követése a művekben. – Annak az írói szándéknak a felismerése, hogy a fikció eszközeivel, hogyan lehet a valóságot bemutatni. – A megjelölt művek értő befogadása. – A szövegelemzés néhány alapvető eljárásának alkalmazása. – A művek műfaji természetének megfelelő szöveg-feldolgozási eljárások alkalmazása. – A mesei elemek feltárása.

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes